Mike Ditka tar imot en pasning som en end for Pitt.
En **end** i amerikansk og canadisk fotball er en spiller som stiller seg opp på en av endene av scrimmagelinjen, vanligvis ved siden av tacklen. Ifølge idrettens regler skal en angrepsformasjon alltid bestå av minst syv spillere på scrimmagelinjen, og spilleren på enden ses på som en berettiget mottaker.

Før introduksjonen av two platoons-systemet, hvor lag brukte forskjellige enheter for forsvar og angrep, var spillerne som stilte seg opp på enden av linjen på både angrep og forsvar bare referert til som «ends». Posisjonen ble brukt på denne måten frem til 1960-tallet.

I angrep kalles en end som stiller seg opp nær de andre linemenene for tight end, og er den eneste linemanen som kan løpe med ballen og ta imot pasninger i tillegg til å blokkere. En som stiller seg opp et lite stykke fra offensive linen er kjent som en split end. I nyere tid og etter introduksjonen av fremoverpasninger har wide receiver dekket både split ends og flankers (wide receivers som stiller seg opp i samme stilling som en split, men bak scrimmagelinjen). Split end og flanker blir i dag ofte beskrevet som X receiver eller Z receiver. Bill Carpenter var den første «lonesome end».

Defensive ends brukes ofte på forsvarssiden. En spiller i den posisjonen skal først og fremst angripe passeren, samt blokkere løp mot utsiden av scrimmagelinjen (vanligvis referert til som «containment»). Ettersom det ikke er gitt regler om hvilke formasjoner forsvaret må innta, deler spillere i denne posisjonen ofte flere roller med andre posisjoner, avhengig av lagets forsvarssystem.

Kjente spillere
---------------

Don Hutson tar imot en pasning
Don Hutson fra Alabama Crimson Tide og Green Bay Packers var en av idrettens beste ends. Bear Bryant, som senere ble en legendarisk trener, var Hutsons «other end» da de spilte sammen på college-nivå. Gaynell Tinsley var en annen kjent end fra samme periode som Hutson. Yales Amos Alonzo Stagg og Harvards Arthur Cumnock var to ends som ble tatt ut til All-Americas førstelag. Stagg ble senere trener, og ble valgt inn i Hall of Fame på grunn av sine prestasjoner i trenerrollen. Cumnock har blitt omtalt som «the greatest Harvard player of all time.» Mike Ditka og Ron Sellers var noen av de siste som spilte i posisjonen i college-ligaen.

Se også
-------

* Tight end
* Defensive end
* Wide receiver

Referanser
----------

1. 1 2  «All-Time Football Team Lists Greats Of Past, Present». *Gadsden Times*. 27. juli 1969.
2. 1 2  Grasso, John (13. juni 2013). *Historical Dictionary of Football*. s. 120. ISBN 9780810878570.
3. ↑  Kelly, Dan (17. juli 2012). «Breaking Down the X, Z, and Slot Receiver». *Field Gulls* **(engelsk)**. SB Nation. Besøkt 4. november 2020.
4. ↑  «Coach Bryant Timeline». *Bryant Museum*. Arkivert fra originalen 30. juni 2007. Besøkt 4. november 2020.
5. ↑  Conzelman, Jimmy (6. september 1940). «Tinsley as Good as Hutson». *St Lois Post Dispatch* **(engelsk)**. s. 38. Besøkt 4. november 2020 – via Newspapers.com.
6. ↑  Axelson, G.W. (1913). «Harvard's Greatest?» (PDF) **(engelsk)**. LA84 Foundation. Arkivert fra originalen (PDF) 12. juni 2012. Besøkt 4. november 2020.

| Posisjoner i amerikansk og canadisk fotball |
| --- |
| Angrep (spesialisering)
  |  | Forsvar
  |  | Special teams |
| Linemen | Guard, Tackle, Center | Linemen | Nose tackle, Tackle, End, Edge rusher | Kickere | Placekicker, Punter, Kickoff specialist |
| Quarterback (Dual-threat, Game manager, System)
  | Linebacker | Snapping
  | Long snapper, Holder |
| Running backs | Halfback/Tailback (Triple-threat, Change of pace), Fullback, H-back, Wingback | Backs | Cornerback, Safety, Nickelback, Dimeback | Returning
  | Punt returner, Kick returner, Jammer |
| Receivere
  | Wide receiver (Berettiget), Tight end, Slotback, End | Takling
  | Gunner, Upback |
| Formasjoner (Liste) — Nomenklatur — Strategi |

|  |  |
| --- | --- |
| Oppslagsverk/autoritetsdata | LCCN
 |